cy es es en es cy cy ca en cy nl en cy su cy en fr es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy en cy cy cy cy en en cy cy cy cy cy cy es cy cy cy cy cy cy cy cy cy nl cy la es cy nb cy en cy ru cy en en cy su cy ceb cy cy ca en cy nl en cy su cy su cy es es en es
Pêl Rwyd : Cariad yn troi’n obsesiwn i Cerys | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Mae’r wythnos hon yn un lle ry ni’n cofnodi ‘Menwod a Chwaraeon’ (Hydref 3-9) ac mae Cerys Bowen, o’r gymdeithas Bêl Rwyd Cymru yn esbonio pam fod y gêm yn golygu cymaint iddi.
Heb os nac oni bai – rwyf mewn cariad â phêl rwyd.   Ac ers i mi ddechrau fy swydd newydd fel Swyddog Ymgysylltu ag Aelodau a Chyfathrebu i gymdeithas Pêl Rwyd Cymru, mae’r cariad wedi araf droi’n obsesiwn.
Fel pob merch arall ar draws Cymru, dechreuais chwarae pêl rwyd yn yr ysgol gynradd. Oherwydd fy nhaldra, cefais fy ‘mhloncio’ yn Gôl Geidwad ar ochr unig y cwrt.  Dyma oedd hanes fy ‘ngyrfa’ pêl rwyd drwy gydol fy amser yn yr ysgol, a thra’n astudio Newyddiaduriaeth ym Mhrifysgol Caerdydd.
“Ti’n dal – cer yn Gôl Geidwad!”
Cerys Bowen (dde) a’i chwaer Sara Hampson-Jones
Trwy lwc, ar ôl graddio yn 2008 a symud i fyw yng Nghaerdydd yn barhaol, des i ar draws tîm bach hyfryd o’r enw Legal Eagles.  Diolch byth, gwnaeth ein Hyfforddwr rhan-amser fy symud i ochr arall y cwrt i’r safle Saethwr.  Erbyn hyn, oherwydd ymdrechion y tîm, rydym yn chwarae ym mhumed adran yng Nghynghrair Caerdydd!
Tîm bach ydyn ni, ac mae bron pob aelod yn siarad Cymraeg!  Cawn ein hadnabod fel “that Welsh speaking team” o fewn y Gynghrair, ac rydym yn teimlo balchder dros y teitl unigryw yma.
Diolch i gefnogaeth y  tîm, ffeindiais fy hyder unwaith yn rhagor, a chwympo mewn cariad gyda phêl rwyd unwaith eto.
Roeddwn yn gweithio fel aelod o dîm Cyfathrebu S4C ar y pryd pan welais yr hysbyseb swydd Pêl Rwyd Cymru.  Roeddwn yn aml wedi pendroni pam nad oedd gen i lawer o wybodaeth am Bêl Rwyd Cymru, ac am ba reswm doedd y gêm ddim yn derbyn mwy o sylw ymysg y cyhoedd a’r cyfryngau.  Penderfynais felly, os oeddwn yn cael cynnig y swydd, fy mod am drio newid hyn a bod o gymorth i’r Gymdeithas yn eu hymgyrch o geisio denu sylw i’r gamp.
Dyma’r tro cyntaf i Bêl Rwyd Cymru gyflogi Swyddog Cyfathrebu.   Braint oedd cael bod y penodiad cyntaf a derbyn rôl fyddai o bosib yn gallu gwneud gwahaniaeth mawr.
Fy 3 nòd yn y swydd ydy:Codi ymwybyddiaeth y gêm yng Nghymru gan obeithio bod o gymorth i’r Tîm Datblygu wrth gynyddu aelodaeth; Gwneud mwy o ddefnydd o’r Gymraeg wrth hyrwyddo’r gamp. Mae’r iaith Gymraeg yn hynod bwysig i mi, a dwi’n falch fod Pêl Rwyd Cymru yn cydnabod hynny; dangos i Gymru pa mor bwysig yw Pêl Rwyd Cymru yn rôl menywod o fewn byd patriarchaidd chwaraeon, yn dilyn llwyddiant yr holl bencampwyr benywaidd yng Ngemau’r Olympaidd a Pharalympaidd eleni.
Y ‘Legal Eagles’ gyda Cerys ar y dde
Wir, ers i mi ddechrau’r swydd ym mis Mai, dwi wedi cwrdd â chymaint o wahanol fenywod ffantastig.  Dwi wedi cwrdd ag athletwyr carfan Cymru sy’n gweithio’n galed ofnadwy yn y gampfa ac o fewn sesiynau hyfforddi ac ar yr un pryd yn parhau a’i swyddi llawn amser.  Dwi wedi cwrdd â llu o fenywod sy’n gwirfoddoli oriau ac oriau o’i hamser rhydd yn hyfforddi timoedd pêl rwyd leol, yn dyfarnu, yn rhedeg cynghrair lleol, neu hyd yn oed yn hyfforddi timoedd elît Cymru.
Dwi wedi clywed straeon am sawl merch a menyw sydd wedi troi’n ffit ac yn iach ar ôl darganfod y gêm eto, ac am rheiny sydd wedi gwneud ffrindiau mawr o ganlyniad hefyd.
Dwi’n lwcus iawn y caf fwydo fy obsesiwn drwy wylio carfan Cymru dan 21 yn hyfforddi yn ystod eu paratoadau ar gyfer twrnamaint Pêl Rwyd Ewrop ym mis Hydref.  Am y tro cyntaf erioed, bydd Cymru yn croesawu timoedd dan 21 Lloegr, Yr Alban, Gogledd Iwerddon a Chymru wrth gwrs, i chwarae yn gemau rhagbrofol Cwpan Ieuenctid y Byd.  Bydd y pedwar gwlad yn cadarnhau eu lle yng Nghwpan Ieuenctid Pêl Rwyd y Byd ym Motswana flwyddyn nesaf.
Dyma bêl rhwydwyr gorau Prydain o dan 21 oed.   Mae eu sgiliau a’u gallu athletig yn anhygoel. Maent yn dal, yn gryf, yn gyflym, a’i ffitrwydd ar lefel arall!  Bydd hi’n achlysur arbennig yng Ngerddi Soffia rhwng 7-9.  Os hoffech gip olwg ar y wynebau fydd o bosib yn cynrychioli Cymru yng Ngemau’r Gymanwlad yn Awstralia yn 2018 – dyma’ch cyfle.
Fel ffan pêl rwyd a Chymraes falch, dwi’n eich annog i ddod i fwynhau’r wledd o adloniant.  Cewch eich syfrdanu gan safon uchel y menywod ifanc yma.  Dewch i gefnogi tîm Cymru yn eu hymgyrch i gyrraedd Cwpan Ieuenctid y Byd 2017.
Cewch hyd i docynnau i dwrnamaint Pêl Rwyd Ewrop yma:
£5.50/£6.50 i oedolyn a £3.50/£4.50 i blant.  Ffoniwch swyddfa Pêl Rwyd Cymru am docynnau rhatach ar gyfer ysgolion.
Dilynwch ymgyrch Cymru yn ystod y gystadleuaeth yma:Facebook.com/welshnetballassociation Twitter: @welshnetball
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.